Title: Activitat inicial: Què en sabem?
Course: Educació eticocívica - 4t d'ESO

Ara només, i per començar, fareu una petita redacció exposant les vostres idees sobre els temes que seran objecte d'aquest curs. És a dir, sobre què enteneu per drets humans, i quina opinió teniu sobre la seva realitat; sobre quina relació veieu entre els drets humans -que són universals- i el desenvolupament de la nostra individualitat. També, sobre allò que està tan de moda, la globalització i els problemes que comporta; sobre la situació dels països del tercer món, i la relació que hi ha entre els problemes de la globalització i els problemes dels països pobres. Finalment, sobre les solucions que creieu més convenients a tots aquests problemes i les aportacions que individualment es poden fer.

Naturalment, no cal ara que us amoïneu en fer respostes complexes a aquests complexos problemes; ni tan sols cal que intenteu respondre totes les qüestions. Millor que busqueu expressar amb senzillesa i claredat les idees que teniu sobre tot això ara, al començament del curs.
Així és que posarem a la redacció un marge d'extensió entre 150 i 300 línies.