Title: La qüestió del relativisme
Course: Educació eticocívica - 4t d'ESO

La defensa de la diversitat cultural ha estat una constant en l'antropologia moderna, és a dir, en l'estudi de cultures diferents, particularment les cultures molt allunyades a la nostra manera (occidental) de veure les coses i de comportar-nos. Aquesta defensa ha estat més radical o més matisada segons els casos.
Aquesta qüestió antropològica no és més que un aspecte d'una qüestió més general, una qüestió ètica que no només afecta a la ciència antropològica sinó a les opinions i creences de totes les persones. Es pot anomenar la qüestió del relativisme.
Ha estat sempre un dilema en la antropologia i en la reflexió ètica el de si s'han de respectar sempre tots els costums i totes les normes morals sense excepció o no. Un altre aspecte de la qüestió és el de decidir si hi ha una cultura o un conjunt de normes morals que sigui millor que un altre; és el problema de l'etnocentrisme.
Per reflexionar sobre tot això llegeix atentament aquests textos:
- Relativisme; relativisme ètic
- Etnocentrismo y relativismo cultural
- Diversitat cultural
- Endoculturación y relativismo cultural

Un cop llegits -i després de les informacions del professor o la professora, i les discussions que es plantegin a classe- has d'enviar un document on expliquis, primer, què és l'etnocentrisme; de quines diferents maneres es manifesta; quins arguments solen utilitzar els que defensen postures etnocentristes, xenòfobes, etc. Has de fer també el mateix amb el relativisme: què significa, quins són els seus diferents aspectes; quina és la diferència entre relativisme cultural i relativisme ètic; si es poden mantenir els dos o no. Has d'explicar també que tenen a veure tots aquests problemes amb la realitat de la diversitat cultural, és a dir, amb el fet de què en la societat actual les diferents cultures estan globalment interconnectades, i a més, en una mateixa societat conviuen diferents cultures. Naturalment, has de utilitzar el teu propi llenguatge, tot procurant sintetitzar les diferents fonts d'informació proporcionades.

Un cop fet això, has de confeccionar un altre arxiu amb exemples actuals de totes aquestes posicions. Has de buscar informació en els mitjans de comunicació, en la xarxa, en qualsevol mitjà que ofereixi informació actual. El format dels exemples que enviïs pot ser de text o audiovisual. El que importa és que estigui ben oganitzat conceptualment, i ben presentat visualment. En aquest arxiu no has d'expressar les teves opinions personals, les teves valoracions.

Finalment has de descarregar-te aques arxiu:
- Hitler i Ghandi

Prepara i envia un document redactant la teva opinió sobre les qüestions proposades.

Per tant, recorda't, són tres els arxius per enviar: el primer sobre els conceptes i les teories; el segon sobre exemples concrets i actuals, i el tercer amb les teves valoracions.