Title: Síntesi 1a avaluació: Desenvolupament de la feina
Course: Educació eticocívica - 4t d'ESO

Sigui el que sigui l’assumpte que heu acordat amb el professor o la professora com a objecte de la vostra recerca, el procés que heu de respectar és el mateix.

Anàlisi

Primer, heu d’examinar que impliquen els drets escollits, quines conseqüències tenen, quines són les accions que s’haurien de desenvolupar per fer-lo complir, a quins nivells, quines són les responsabilitats, quines altres declaracions, acords o pactes hi ha al respecte, tant a nivell mundial com a un nivell més local (això depèn de l’àmbit de recerca que heu decidit).

Recerca

Després heu de revisar totes les informacions disponibles sobre la situació de l’incompliment d’un determinat dret. Heu de mirar les diferents publicacions, pàgines webs, dossiers que trobeu al respecte, tot cuidant sempre que sigui una informació contrastada i rellevant. No s’ha d’oblidar tampoc al respecte les declaracions o respostes a les denúncies per part dels responsables d’una determinada situació injusta.

En aquest punt, heu de lliurar un primer fitxer amb l’esborrany (que encara pot ser una mica esquemàtic) de la vostra feina. Aquest serà un fitxer de tot el grup, que lliurarà qui sigui el/la coordinador/a del grup, tal com hagi estat acordat a classe.

D’altra banda, cadascú de vosaltres lliurarà un altra fitxer (de no més de 300 paraules) que resumeixi la feina que personalment hagi fet.

Consulta

El professor o professora us posarà una data per contestar una consulta que s’intercalarà en el procés d’elaboració del treball.

Síntesi

Finalment, fareu la redacció final del vostre treball, a la qual, a més de la memòria escrita, podeu incloure tot el material en altres formats que cregueu convenient. Aquesta memòria ha de finalitzar amb unes conclusions on exposeu les vostres valoracions sobre la situació, tot seguint les pautes que el professor o professora us indiqui.

El/la coordinador/a lliurarà aquest fitxer.

En cap moment oblideu les normes que heu comentat a classe sobre com fer recerques d’informació, sobre quines normes s’han de seguir per treballar en grup, sobre les parts de la memòria d’un treball i sobre les normes de citacions de les fonts.