Title: Petita recerca
Course: Educació eticocívica - 4t d'ESO

Ara faràs una petita recerca, una "cacera del tresor", que ens proposa el professor Miguel Santaolalla, amb el nom:

Los derechos humanos como proyecto ético contemporáneo

En aquesta pàgina trobaràs un conjunt de preguntes sobre aspectes dels drets humans que ja coneixem en part. Es tracta ara de fer una mica de síntesi del que hem après. Com veuràs trobaràs també com a recurso de referència la web d'Amnistia Internacional. Ara es tracta de què tu naveguis per aquesta web sense necessitat de què et concretin cada pàgina; però ho has de fer amb molta atenció i molt acuradament. En la web educativa d'Amnistia Internacional trobaràs molt material per respondre les preguntes; no t'ha de desanimar si no trobes el que busques de seguida.

Quant a la pregunta final, recorda que per "moral" hem d'entendre el conjunt de valors (el que es considera bé o correcte, i el que no) i de les normes de comportament que se'n deriven, i que és compartit per un grup humà. Com diem "moral universal", el que es pregunta es si pot haver-hi tal cosa per a tota la humanitat; en què consistirien els valors i quines serien les normes; si poden satisfer aquest paper els drets de la DUDH.
Reflexiona sense precipitació sobre aquests temes (i els que tu consideris que s'han d'afegir), perquè has de pensar en el que inclou la Declaració, en la varietat de cultures de la humanitat, en els drets de les minories. La resposta ha d'estar ben fonamentada.

El treball ha de tenir entre 4 i 8 pàgines. La primera ha de servir de portada i d'índex. El fitxer no ha de pesar més d'1 Mb; alerta amb la grandària de les imatges.

Observacions:
- quan prenguis alguna cosa literalment ho has de posar entre cometes;
- cita la pàgina concreta d'on treus la informació, i els autors si estàn explícits;
- si inclous alguna imatge, cita també d'on l'has tret.

Per fer el treball:
- utilitza Open Office o Word;
- procura fer una presentació neta del treball;
- deixa espais suficients entre paràgrafs i títols.